GiliGold/VAD_KnessetCorpus huggingface dataset:
מתן כהנא:
- -אנחנו מראים עכשיו ששיקלי תמך בישיבה עם מנסור עבאס.
מתן כהנא:
בכל פעם ששיקלי יגיד שזה לא בסדר שהקמנו ממשלת אחדות תזכרו, חבריי, מה שהוא אמר: - -
יואב קיש:
ממשלת שמאל.
מתן כהנא:
- - "אני עם נפתלי ואחריו במאמצים להקמת ממשלה – ממשלת ימין תחילה; ואם זה לא מסתייע אז ממשלת אחדות.
מתן כהנא:
סומך על נפתלי ומהלכיו מלא מלא.
מתן כהנא:
בקיצור – אגרוף אחד".
מיכאל מלכיאלי:
עד שהוא הבין שהוא נוכל ורמאי.
מתן כהנא:
חברים, את כל הדברים האלה חבר הכנסת שיקלי אמר.
מתן כהנא:
ציטטתי בדבריו.
מתן כהנא:
חבר הכנסת שיקלי, אנחנו בחרנו לקחת אחריות ולהקים ממשלת אחדות; ממשלה שדואגת לעם ישראל ומוודאת שערכי הימין לא נפגעים.
מתן כהנא:
אנחנו הקמנו ממשלה אחרי ארבע מערכות בחירות כשמדינת ישראל הייתה בדרך לתהום ולכאוס שלטוני - -
משה ארבל:
אני מבקש מהפרוטוקולים לסמן מירכאות לפני כל קטע של מתן כהנא.
משה ארבל:
כל מילה שם שקר.
איתן גינזבורג:
אני קורא אותך לסדר.
משה ארבל:
שיירשם בפרוטוקול.
מתן כהנא:
העברנו ממשלה שהעבירה תקציב לאחר שנתיים בלי תקציב - -
שלמה קרעי:
תקציב מחוסר.
שלמה קרעי:
התעקשנו - - -
איתן גינזבורג:
- - - האמת שאתה כבר בשלישית.
מתן כהנא:
- - גם אתה, שיקלי, מבין את המשמעות.
מתן כהנא:
תקציב עם בשורות בכל התחומים, ואתה התנגדת.
מיכאל מלכיאלי:
אל תתגאה בתקציב כזה.
מיכאל מלכיאלי:
הרעבתם אנשים.
איתן גינזבורג:
חבר הכנסת מלכיאלי, די.
מתן כהנא:
- - הקמנו ממשלה שחילצה את ישראל מגל הדלתא, מגל האומיקרון בלי לרסק את אזרחי ישראל; הקמנו ממשלה שהשיבה את ילדי ישראל למערכת החינוך; הקמנו ממשלה שהורידה את אחוז האבטלה וריפאה את המשק הישראלי; הקמנו ממשלה שמקרבת את היהודים ליהדות בלי כפייה - -
מיכאל מלכיאלי:
את הרפורמים.
מיכאל מלכיאלי:
את הרפורמים קירבתם.
מתן כהנא:
- - הקמנו ממשלה - -
מיכאל מלכיאלי:
תתבייש לך.
יואב קיש:
לא להפריע, לא להפריע.
יואב קיש:
זה נאום בחירות.
יואב קיש:
הוא - - - הוא - - - בחירות.
יואב בן צור:
תחתן גויים, תחתן גויים.
איתן גינזבורג:
השר כהנא - -
ענבר בזק:
סליחה, רפורמים הם לא יהודים?
ענבר בזק:
הם יהודים לא פחות ממך.
ענבר בזק:
נכון, הם יהודים.
ינון אזולאי:
אתם - - - את היהדות - -
איתן גינזבורג:
חבר הכנסת אזולאי.
איתן גינזבורג:
אני קורא אותך לסדר פעם שלישית.
ינון אזולאי:
- - - לדבר.
איתן גינזבורג:
אתה בקריאה שלישית עכשיו.
איתן גינזבורג:
הוא ידבר על מה שהוא רוצה ואתה לא תפריע לו.
איתן גינזבורג:
אתה לא תפריע לו.
יואב בן צור:
יש גבול, איתן, יש גבול.
מתן כהנא:
חבר הכנסת אזולאי, אתה עושה חילול השם נוראי.
מתן כהנא:
ההתנהגות שלך, חבר הכנסת אזולאי, היא חילול השם - -
יואב בן צור:
חילול השם הגדול זה מה שאתה עושה, לא מה שאחרים עושים.
יואב בן צור:
תתבייש.
מתן כהנא:
כשאני קידשתי שם שמים בצבא, כשאני התפללתי בעמדת הסוואה – מה אתה עשית?
איתן גינזבורג:
חבר הכנסת ינון אזולאי.
מיכאל מלכיאלי:
ריסקת את הרבנות, ריסקת את הכשרות.
מתן כהנא:
כשאני נלחמתי בטייסת לשמור כשרות, כשאני נלחמתי על הכשרות בטייסת – מה אתה עשית?
מיכאל מלכיאלי:
זקנתך מביישת את צעירותך.
איתן גינזבורג:
חבר הכנסת מלכיאלי - -
מתן כהנא:
מה אתה עשית?
מתן כהנא:
- - - אתה לא תלמד אותי שום דבר על יהדות - -
יואב בן צור:
תפסיק להיות יהיר - -
יואב בן צור:
- - תפסיק להיות יהיר.
יואב בן צור:
אנשים עשו דברים גם - - -
איתן גינזבורג:
חבר הכנסת בן צור.
מתן כהנא:
חבר הכנסת אזולאי, אתה עושה חילול השם, אתה עושה חילול השם - -
מתן כהנא:
חבר הכנסת ינון אזולאי, אתה עושה חילול השם נוראי.
מתן כהנא:
אתה מרחיק אנשים מהיהדות - -
איתן גינזבורג:
חבר הכנסת ינון אזולאי, אני קורא לך לסדר פעם שלישית.
מתן כהנא:
- - כל מי שמסתכל עליך אומר לעצמו שהוא צריך לברוח - - -
ינון אזולאי:
אין לך זכות - - -
איתן גינזבורג:
הוא יכול להגיד מה שהוא רוצה ואתה לא תפריע לו.
איתן גינזבורג:
אתה לא יכול להפריע לו.
ינון אזולאי:
הוא לא יכול - - -
ינון אזולאי:
- - - יהדות - - -
איתן גינזבורג:
אתה בקריאה שלישית, ולא תפריע לו.
מתן כהנא:
מעניין – על החמץ בפסח זה די מעניין כי שנה שעברה זה היה אותו דבר.
מיכאל מלכיאלי:
לא נכון, לא נכון.
מתן כהנא:
אותו דבר בדיוק.
מיכאל מלכיאלי:
לא היה שר שנתן הנחיה.
מיכאל מלכיאלי:
אתה טועה פעם נוספת.
מתן כהנא:
שר הבריאות היה מהליכוד - -
מיכאל מלכיאלי:
לא היה שר שנתן הנחיה להכניס חמץ.
מתן כהנא:
- - סגן שר הבריאות יושב פה.
מתן כהנא:
הוא יעיד.
מיכאל מלכיאלי:
לא היה.
מיכאל מלכיאלי:
אתם משקרים פעם נוספת.
מיכאל מלכיאלי:
ממשלה של רפורמים.
מתן כהנא:
בג"ץ היה אותו דבר - -
יואב בן צור:
אבל הוא אומר שזה בסדר.
יואב בן צור:
מה אתה רוצה?
יואב בן צור:
שר הדתות אומר שזה בסדר להכניס חמץ לבתי חולים.
מתן כהנא:
הלוואי כל עם ישראל ישמרו כשרות; הלוואי כל עם ישראל לא יאכלו חמץ בפסח - -
מיכאל מלכיאלי:
איך ישמרו - - -
מתן כהנא:
- - אבל כמו שאתם מתנהגים עוד ועוד אנשים רק יברחו.
מתן כהנא:
הקמנו ממשלה - - -
יואב בן צור:
זה שמרית מאיר.
יואב בן צור:
תקרא מהדף, עזוב.
מתן כהנא:
הקמנו ממשלה שמכפילה את ההתיישבות ברמת הגולן; ממשלה שהעומד בראשה - -
שלמה קרעי:
נוכל ורמאי.
מתן כהנא:
- - מקים קואליציות נגד איראן, מתקן את כל מה שהקודם השאיר - -
יואב בן צור:
ראינו, ראינו.
מתן כהנא:
- - את מה שהקודם - - - את איראן למקום הכי קרוב אי פעם לפצצה גרעינית - -
איתן גינזבורג:
חבר הכנסת בן צור, קריאה ראשונה.
יואב קיש:
מתן, אתה מבין שאנחנו הולכים לבחירות אז התחלת קמפיין.
מתן כהנא:
- - כל הדברים האלה - -
יואב קיש:
הכול שקרים.
איתן גינזבורג:
חבר הכנסת קיש, נא לצאת מהאולם.
מתן כהנא:
- - ראש הממשלה החדש מתקן.
קריאה:
מעין שיפוטי, מעין שיפוטי.
יואב בן צור:
הוא רצה לאזן את האשכנזים.
יואב קיש:
אני בשנייה.
איתן גינזבורג:
אתה בשלישית.
משה ארבל:
עכשיו עם קיש יחד זה 80% מזרחים.
מתן כהנא:
מסתבר, חבר הכנסת שיקלי, שגם אתה בעצם לא פסלת עד שהלחץ שבר אותך והחלטת לברוח מאחריות.
מתן כהנא:
חבר הכנסת שיקלי, פרשת מאיתנו כי דאגת לעתידך הפוליטי - -
יצחק פינדרוס:
איפה הייתם מציעים לו שגריר?
מתן כהנא:
כנראה, הכרת טוב מאיתנו את פטרונך החדש - -
יואב בן צור:
שיקלי, אם תחזור עכשיו אתה מקבל איזה שר שאתה רוצה, אפילו את שר הדתות.
מתן כהנא:
- - כנראה, הכרת טוב מאתנו את פטרונך החדש וידעת - -
איתן גינזבורג:
חבר הכנסת אזולאי, מספיק.
מתן כהנא:
- - מה מצפה למי שישים את טובת המדינה לפני טובתו האישית; פרשת מאיתנו כי לא היה לך האומץ לעבור את מה שאנחנו עוברים, את מה שעוברת חברתנו עידית סילמן - -
עידית סילמן:
לא, לא, אל תקטין אותי פעם נוספת.
עידית סילמן:
אל תקטין, מתן.
מתן כהנא:
חברת הכנסת סילמן, אני מגדיל אותך.
מתן כהנא:
אני מגדיל אותך מאוד.
עידית סילמן:
אז, מתן, אני לא הקטנתי אותך, אל תקטין אותי.
איתן גינזבורג:
חברת הכנסת סילמן, אני מבקש לא להפריע.
מיכל מרים וולדיגר:
כל הדיון הזה הוא לא אישי.
איתן גינזבורג:
חברת הכנסת וולדיגר, אני מבקש לא להפריע.
מתן כהנא:
פרשת מאיתנו כי לא הבנת שפוליטיקה זה לא תכנית כבקשתך, כי לא היית מוכן להילחם עבור אזרחי ישראל במצב הפוליטי שנוצר.
מתן כהנא:
לא הסכמת לקחת אחריות.
מתן כהנא:
כי מבחינתך אם זה לא בדיוק כמו שאתה רוצה אז עדיף לשבור את הכלים בדיוק כמו שיועץ הסתרים החדש שלך, ראש מפלגת תקומה, מייעץ לך.
מתן כהנא:
חבריי חברי הכנסת, חברי הוועדה, אנחנו חיכינו לשיקלי, קיווינו שחבר הכנסת שיקלי יתעשת; קיווינו שלפחות בחלק מההצבעות הוא יהיה ענייני כמו שסיכמנו אחרי שהוא עזב, אבל חבר הכנסת שיקלי בשלו – עבר צד על מלא.
מתן כהנא:
754 פעמים חבר הכנסת שיקלי הצביע נגדנו - -
יריב לוין:
היה לכם סיכום איתו - - -
מתן כהנא:
754 פעמים הוא הצביע נגדנו - -
אמיר אוחנה:
זה כלום לעומת מספר הפעמים שאתם הצבעתם נגד הבטחות לבוחרים שלכם.
איתן גינזבורג:
חבר הכנסת לוין, למה דווקא אתה?
איתן גינזבורג:
חבר הכנסת אוחנה, מה קרה לכם?
מתן כהנא:
- - כולל ממש לאחרונה - -
איתן גינזבורג:
הוא בזכות טיעון.
איתן גינזבורג:
אתה ישבת בתפקידי.
איתן גינזבורג:
מה קרה לך?
יריב לוין:
אבל על מה אנחנו דנים פה?
יריב לוין:
הוא אומר בעצמו שהיה לו סיכום איתו שהוא יכול לעזוב.
יריב לוין:
אז על מה הוא מדבר?
איתן גינזבורג:
תן לו להגיד מה שהוא רוצה.
איתן גינזבורג:
ממתי הפכת פה לצנזור?
איתן גינזבורג:
לא מבין את זה.
איתן גינזבורג:
תכף ישמעו דברים אחרים.
יריב לוין:
אבל על מה - - -
איתן גינזבורג:
אני לא מבין על מה אתה מלין.
יריב לוין:
אני לא מלין, אני שואל על מה הדיון.
איתן גינזבורג:
אל תשאל שאלות.
איתן גינזבורג:
תן לו - - - הוא בדברי פתיחה.
איתן גינזבורג:
תן לו לומר את מה שהוא רוצה.
מתן כהנא:
הגענו לסיכום שהוא יצביע בעד חוק האזרחות והוא הצביע נגד - -
יריב לוין:
לא הבנתי – מה זה?
יריב לוין:
הוא הגיע איתם לסיכום אז על מה אנחנו פה?
מתן כהנא:
הוא הצביע נגד, כולל על סעיפים שהוא אמור להאמין בהם - -
יצחק פינדרוס:
אבל חוק האזרחות היה לפני חצי שנה.
יצחק פינדרוס:
אתה צריך לבוא מיד אחרי כן.
מתן כהנא:
חבר הכנסת פינדרוס, אנחנו חיכינו וחיכינו וחיכינו, קיווינו שיבוא - -
יצחק פינדרוס:
מה קרה החודש.
יצחק פינדרוס:
תגיד לנו מה קרה החודש.
מתן כהנא:
חבר הכנסת שיקלי עד היום האחרון של כנס החורף המשיך להצביע נגדנו.
יצחק פינדרוס:
אז הוא היה צריך לפנות.
מתן כהנא:
אין-ספור התבטאויות נגדנו.
מתן כהנא:
חברים, כל מעשה, כל הצבעה, כל חוק שהוא הצביע נגדנו, כל חוק שהוא העביר לא עומדים בפני עצמם – זאת המסה.
מיכל מרים וולדיגר:
הוא הצביע איתכם.
מתן כהנא:
המסה של הדברים, המסה המצטברת – הם שממחישים - -
יצחק פינדרוס:
איזה חוקים היו בחודש האחרון?
יצחק פינדרוס:
תגיד לי.
יצחק פינדרוס:
אני רוצה לדון.
מתן כהנא:
הם שממחישים את גמירת האומר של חבר הכנסת שיקלי לפרוש מהסיעה.
איתן גינזבורג:
חבר הכנסת פינדרוס, בזמנך תדבר.
יצחק פינדרוס:
אני שואל אותו - - -
מתן כהנא:
אני מסיים.
מתן כהנא:
חברי הוועדה הנכבדים, לאור ההתנהלות שהוצגה בחומרים שהונחו בפניכם איננו רואים עוד מקום להמשך חברותו של חבר הכנסת עמיחי שיקלי בסיעת ימינה.
מתן כהנא:
כפי שהוצג בבקשת הסיעה המצב המשפטי בפנינו פשוט, ברור וחד-משמעי: חבר הכנסת שיקלי ביצע כל מעשה אפשרי על מנת לפרוש מסיעת ימינה.
מתן כהנא:
הוא פועל באופן אקטיבי נגד הסיעה ובמטרה ברורה לפגוע בה ובראשיה.
מתן כהנא:
את התופעה הפסולה הזאת בדיוק דרשו חברי הכנסת לגדוע אחרי התרגיל המסריח ב-1990.
מתן כהנא:
התקדימים ידועים לכולכם, ובהתאם לכך אני קורא לכם להצביע בעד הכרזתו של חבר הכנסת שיקלי כעל מי שפרש מסיעת ימינה.
אורית סטרוק:
עכשיו אפשר לשאול אותו שאלות?
איתן גינזבורג:
תודה רבה לשר מתן כהנא.
אורית סטרוק:
אדוני היושב-ראש, אפשר לשאול שאלות?
אורית סטרוק:
למה לא?
איתן גינזבורג:
כי אני מנהל את הדיון כרגע ולא את.
אורית סטרוק:
מה הקשר?
איתן גינזבורג:
זה הקשר.
אורית סטרוק:
זה מעין שיפוטי.
אורית סטרוק:
אנחנו רוצים לשאול שאלות על מה שהוא אמר.
איתן גינזבורג:
לא, לא, לא עכשיו.
אורית סטרוק:
אז מתי כן?
איתן גינזבורג:
כשאני אחליט.
מיכאל מלכיאלי:
אנחנו התאפקנו עד עכשיו.
איתן גינזבורג:
אתה תמשיך להתאפק.
איתן גינזבורג:
אני סומך על מידת האיפוק שלך.
אורית סטרוק:
איתן, אז תגיד לו להישאר כדי שנוכל לשאול.
איתן גינזבורג:
סליחה, אל תפריעי לי.
אורית סטרוק:
אני לא מפריעה.
אורית סטרוק:
יש לנו שאלות.
אורית סטרוק:
אני מבקשת ממך.
איתן גינזבורג:
את כן מפריעה.
איתן גינזבורג:
את לא שמה לב שבשאלותייך את מפריעה.
אורית סטרוק:
אני מבקשת שתגיד לו להישאר כדי שנוכל לשאול אותו שאלות.
איתן גינזבורג:
ישיב לדברים עורך הדין גיא בוסי.
גיא בוסי:
חברים, אני מבקש להתעלם לחלוטין מדבריו של השר כהנא.
גיא בוסי:
אסור לו בתכלית האיסור להיות כאן.
גיא בוסי:
אני מבקש לצטט את סעיפי החוק הרלוונטיים, ואני מבקש לצטט את סעיפי החוק הרלוונטיים ואני מבקש, אדוני, החלטה.
אמיר אוחנה:
להגביר את המיקרופון.
איתן גינזבורג:
אין הגברת מיקרופונים.
איתן גינזבורג:
אתם לא יודעים את זה?
איתן גינזבורג:
אין דרך כזאת.
איתן גינזבורג:
פשוט תהיו בשקט.
איתן גינזבורג:
פשוט תתאמצו לשמוע.
איתן גינזבורג:
גם תתאפקו בשקט וגם תתאמצו לשמוע.
איתן גינזבורג:
זה שני דברים קשים לעשות בבת אחת אבל יחד נשתדל.
איתן גינזבורג:
כן, עורך דין בוסי.
גיא בוסי:
אני מצטט מהתקנון: "חבר הכנסת שעניינו נדון בוועדה" – הכוונה, כמובן, לחבר הכנסת שיקלי – "רשאי להיות מיוצג על-ידי עורך דין או על-ידי חבר כנסת אחר".
גיא בוסי:
הווה אומר שאסור לצד השני – פשוט אסור בתכלית האיסור.
גיא בוסי:
מה שהתבצע כאן זאת חקיקה שיפוטית אסורה.
גיא בוסי:
אסור לו להיות כאן.
גיא בוסי:
אני מבקש שקט - -
רם שפע:
ביקשת גם קודם שקט?
גיא בוסי:
ראית שהוא הפריע לי.
גיא בוסי:
אני מבקש שתעיר לחבר הכנסת שפע.
מיכל מרים וולדיגר:
אבל, רם, לך לא יעירו.
מיכל מרים וולדיגר:
אתה יכול לדבר חופשי כי הוא לא יעיר לך.
איתן גינזבורג:
גם לעורך דין בוסי הוא לא יכול.
מיכל מרים וולדיגר:
רם הפריע ואתה לא הערת לו.
מיכל מרים וולדיגר:
רק אמרתי שאתה גם לא תעיר לו.
איתן גינזבורג:
סליחה, אל תפריעי לדיון.
איתן גינזבורג:
עורך דין בוסי, בבקשה.
גיא בוסי:
כשאמרתי שלשר כהנא אסור להיות כאן היועצת המשפטי של הוועדה אמרה שהיא לא רואה עם זה בעיה.
גיא בוסי:
אני רוצה שתבינו – יש כאן שינוי סדרי בראשית.
גיא בוסי:
אני מבקש שתבחנו.
גיא בוסי:
הרי מנסים לדבר כאן על תקדימים.
גיא בוסי:
אני רוצה לראות האם בפרישה של אורלי אבקסיס ייצג אותה עורך דין; האם בפרישות הקודמות שהוזכרו כאן ייצג עורך דין – התשובה היא לא.
גיא בוסי:
אדוני, אני מבקש שתבטל את כל מה שאמר השר כהנא - -
מיכאל מלכיאלי:
מבוטל ועומד.
יצחק פינדרוס:
אזרחי ישראל מכירים את ימינה ולא מתייחסים לשום דבר ברצינות.
גיא בוסי:
אני מבקש החלטה, אדוני, מדוע נמצא כאן השר כהנא.
איתן גינזבורג:
אני מבקש שתמשיך את דבריך.
גיא בוסי:
אז שיירשם בפרוטוקול שביקשתי - -
איתן גינזבורג:
אתה לא תקבע בפרוטוקול מה קבוע.
איתן גינזבורג:
אתה רוצה לומר – תאמר את דבריך, בבקשה.
איתן גינזבורג:
אל תעזרי לי.
איתן גינזבורג:
הוא פנה אליי, לא אלייך.
איתן גינזבורג:
את סנגורית שלו?
מיכל מרים וולדיגר:
כן.
איתן גינזבורג:
הוא למד משפטים - -
מיכל מרים וולדיגר:
גם אני.
איתן גינזבורג:
- - תאמיני לי – משפטן מעולה.
איתן גינזבורג:
הוא לא צריך את עזרתך.
מיכל מרים וולדיגר:
מאה אחוז.
מיכל מרים וולדיגר:
ובכל זאת אני עוזרת לו.
איתן גינזבורג:
לא צריך את עזרתך.
מיכל מרים וולדיגר:
בסדר.
גיא בוסי:
אתם צריכים להבין שמה שאמר השר כהנא זה מבחינת
גיא בוסי:
כם אגדות האחים גרים.
גיא בוסי:
עזבו שהתוכן הוא שקרי מרגל ועד צוואר, אבל בוא נדבר על העניין עצמו: אדוני, אנחנו נמצאים כאן בבקשה להפרשה של חבר הכנסת שיקלי.
גיא בוסי:
כל מה שאמר השר כהנא קשור למר נתניהו.
גיא בוסי:
אני חוזר: מה שעשה מר נתניהו ב-2009, מה שעשה מר נתניהו ב-2013, מה שעשה מר נתניהו ב-2015, הבטחות של מר נתניהו; עזוב את מה שהוא אמר נגד בית המשפט העליון.
גיא בוסי:
אני רוצה לשאול את הוועדה ולקבל תשובה: מה הקשר בין זה לעניין פרישה?
גיא בוסי:
אני מזכיר את סעיף 61.
גיא בוסי:
אתם חייבים לבצע כאן בירור עובדתי.
גיא בוסי:
אז אני רוצה בירור עובדתי, אדוני, מה עניין שמיטה להר סיני?
גיא בוסי:
מה הקשר בין מר נתניהו לבין הפרישה כאן?
גיא בוסי:
אני מבקש שתענה.
איתן גינזבורג:
לא, אני לא עונה.
איתן גינזבורג:
אתה נמצא כרגע בשלב - -
רם שפע:
פעם ראשונה ששר מדבר בוועדה.
רם שפע:
איזו דרמה.
גילה גמליאל:
רם, אתה נותן תקדים של שר?
איתן גינזבורג:
חברת הכנסת גמליאל, חבר הכנסת שפע, די.
גילה גמליאל:
שר מדיח חבר כנסת?
גילה גמליאל:
כמה אתם רוצים לפגוע במעמד הכנסת?
איתן גינזבורג:
עורך דין בוסי, יש לך עכשיו זמן לדבר ולהציף את טענותיך – את טענותיו של שיקלי, יותר נכון – ואני מבקש שתעשה את זה.
איתן גינזבורג:
אל תפנה כל פעם עם בקשות להכרעות כי זה לא יקרה.
איתן גינזבורג:
אז אני מבקש ממך כבר עכשיו לא לפנות אליי יותר בבקשות מעין אלה.
גיא בוסי:
אז אני מבקש לייצג את חבר הכנסת שיקלי בדרך הטובה ביותר.
גיא בוסי:
אדוני, אני מכבד את זה שהוא מנהל את הדיון אבל אנחנו נכתוב בפרוטוקול.
גיא בוסי:
הרי כולנו בדרך לבית המשפט המחוזי - - - הפר כאן את היסוד - -
איתן גינזבורג:
בסדר, תשיב לדברים.
איתן גינזבורג:
אל תחלק לי ציונים.
גיא בוסי:
סליחה.
גיא בוסי:
מי שמנהל כאן את הדיון מרגע שהחל מפר בצורה דרמטית את ההליכים.
איתן גינזבורג:
תמשיך בדבריך, בבקשה.
גיא בוסי:
אז, אני חוזר, חברי הכנסת, אסור לכם – פשוט אסור לכם – לשמוע את השר כהנא.
איתן גינזבורג:
אמרת את זה כבר.
גיא בוסי:
אני לא מבין – אדוני רוצה למנוע ממני לדבר?
גיא בוסי:
שיגיד שהוא רוצה שאני אדבר רק כמה שהוא רוצה.
יואב בן צור:
איתן, תן לו לדבר, באמת.
איתן גינזבורג:
עורך דין בוסי, אנא - -
גיא בוסי:
אני מבקש שלא תפריע.
גיא בוסי:
אני לא הפרעתי לשר כהנא אפילו במעט.
איתן גינזבורג:
עורך דין בוסי, אני מבקש ממך - -
גיא בוסי:
לא יכול - -
איתן גינזבורג:
אתה לא יכול?
איתן גינזבורג:
מה אתה אומר?
רם שפע:
סוללת - - - מאחורה.
איתן גינזבורג:
אני מבקש להתכנס ולהשיב לדברים ולטענות.
גיא בוסי:
מה זאת אומרת "להשיב"?
גיא בוסי:
אין לי מה להשיב.
גיא בוסי:
אני בשלבים המקדמיים, אדוני.
איתן גינזבורג:
להשיב על הדברים כפי שהתבקשת.
גיא בוסי:
אסור לי להעלות טענות מקדמיות?
גיא בוסי:
תגיד לי.
איתן גינזבורג:
אני לא יודע מה זה טענות מקדמיות.
גיא בוסי:
לגבי השר כהנא אני עובר לטענה המקדמית מהשכינה.
איתן גינזבורג:
עורך דין בוסי, אנחנו לא בבית משפט, אין טענות מקדמיות.
קריאה:
זה הליך משפטי.
קריאה:
זה כעין הליך משפטי.
גיא בוסי:
אדוני לא מכיר את הפסיקה.
גיא בוסי:
אז אני אזכיר: בהליך של גורלובסקי - -
איתן גינזבורג:
עורך הדין בוסי, אני אומר לך – אנחנו לא בבית משפט.
איתן גינזבורג:
הדיון הוא מעין שיפוטי במובן הזה שאנחנו בסוף מכריעים – מה שנקרא – לגורלו של אדם.
איתן גינזבורג:
אנחנו שומעים פה את שני הצדדים, מאפשרים להם לטעון את טענותיהם.
איתן גינזבורג:
אנחנו אומרים את דעתנו כחברי ועדה.
איתן גינזבורג:
וכך נקבע ההליך השיפוטי בדיוק כמו שהיה בהליך של חבר הכנסת חיים כץ.
איתן גינזבורג:
על כן אין פה טענות מקדמיות, ואין פה הליכים של בית משפט ולא פסיקות תוך כדי דיון.
איתן גינזבורג:
יש פה טענה של צד אחד, טענה של צד אחר, דברים של חברי הכנסת והכרעה.
גיא בוסי:
איך היועצת המשפטית יכולה להסכים לזה?
גיא בוסי:
סעיף 61 מחייב בירור עובדתי.
גיא בוסי:
מה אמר כרגע?
גיא בוסי:
אני אקשיב לו, אני אקשיב להם, וזהו.
גיא בוסי:
לא – חובת בירור אמיתי.
איתן גינזבורג:
אל תעוות את דבריי.
איתן גינזבורג:
אני אמרתי שאקשיב מצד אחד - -
גיא בוסי:
אני יודע שקל לך שאני אשתוק.
גיא בוסי:
אני רוצה לדבר.
איתן גינזבורג:
רם שפע, לא להפריע.
איתן גינזבורג:
עורך דין בוסי, אתה גם מעוות את דבריי כי זה לא מה שאמרתי.
איתן גינזבורג:
עורך דין בוסי, אתה רוצה להתעלם מדבריי או לעוות אותם?
איתן גינזבורג:
אני אמרתי שצד אחד טוען, צד אחד משיב, חברי הכנסת מדברים ושואלים שאלות ככל שהם צריכים, הצדדים מסכמים ובכך אנחנו מכריעים.
איתן גינזבורג:
לא אמרתי את הדברים שאתה אמרת, ואני מבקש ממך להגיע למצב שבו אתה טוען לדברים שיש לך לטעון לחברי הכנסת כדי שיוכלו להכריע בדברים.
גיא בוסי:
בסדר, אז אני חוזר על הטיעון המקדמי הזה שאדוני לא קיבל אותו.
גיא בוסי:
יתרה מכך: תזכרו שניתנה תגובה בשמכם לבית המשפט העליון לפני יומיים.
גיא בוסי:
בתגובה נכתב ברחל בתך הקטנה שהשר כהנא הוא חבר ימינה.
גיא בוסי:
זה שקר, זה כזב.
גיא בוסי:
נאמרה בשמכם אי אמירת אמת לבית המשפט העליון.
גיא בוסי:
השר כהנא איננו חבר סיעת ימינה.
גיא בוסי:
מרגע שהתפטר הוא לא חבר הרשות המחוקקת.
גיא בוסי:
הנוכחות שלו כאן זה צלם בהיכל.
גיא בוסי:
בית המשפט המחוזי, כמובן, יבטל את זה - -
מיכאל מלכיאלי:
גם במשרד הדתות.
איתן גינזבורג:
הוא צודק במאה אחוז.
מיכאל מלכיאלי:
לא רק פה.
מיכאל מלכיאלי:
גם במשרד הדתות זה צלם בהיכל.
יואב בן צור:
גם במשרד הדתות זה צלם בהיכל, אתה צודק.
מיכאל מלכיאלי:
הוא מיותר גם פה וגם שם.
גיא בוסי:
אני פונה אליך, אדוני, בתחינה.
גיא בוסי:
אני מבין שהשר סימס לך משהו ומבקש שתקרא.
גיא בוסי:
אז אולי תקרא.
גיא בוסי:
אבל אני פונה אליך בתחינה למענכם.
איתן גינזבורג:
אולי תתנהג כמו עורך דין ולא כמו חבר כנסת?
גיא בוסי:
אני רוצה להציל אתכם מעצמכם, אנא ממך.
גיא בוסי:
יש פה מספיק חברי כנסת של ימינה - -
איתן גינזבורג:
אל תיתן לי עצות.
איתן גינזבורג:
תודה רבה על עצותיך.
גיא בוסי:
אני פונה לוועדה, לא ליושב-ראש.
גיא בוסי:
אנא מכם, יש מספיק חברי כנסת של ימינה – שמישהו יחליף.
גיא בוסי:
חבל שהדבר שהוא הלשד של הזכות לבחור ולהיבחר יזוהם.
יואב בן צור:
אין להם זמן.
יואב בן צור:
הם כולם במשא ומתן עם הליכוד.
יואב בן צור:
חבר הכנסת בן צור, די.
גיא בוסי:
מה שהתבצע כאן זה זיהום של ההליך.
גיא בוסי:
אני שב וקורא לכם:
גיא בוסי:
אם יש לכם קשר למי שמנהל את הדיון – תסמסו לו ותבקשו ממנו – לא ייתכן שמי שאיננו חבר סיעה – זה בניגוד לחוק.
גילה גמליאל:
שר יכול להדיח חבר כנסת?
גילה גמליאל:
אנחנו פה הריבון והוא ממשלה.
גילה גמליאל:
יש הפרדת רשויות.
גיא בוסי:
טיעון נוסף מקדמי, אדוני, אני מבקש לפסול את חברת הכנסת פינטו מלהשתתף בדיון.
גיא בוסי:
כידוע לכם, חברת הכנסת פינטו היא חברת כנסת נורבגית – שיהיה לי ברור – אין לי שום טענה לגבי הנורבגיות - -
קריאות:
מה הקשר?
קריאות:
מה זה קשור השטויות האלה?
קריאה:
רגע, תשמעו.
איתן גינזבורג:
חברי הכנסת, אנא, אל תפריעו לו.
יואב בן צור:
תשמעו עד הסוף.
ולדימיר בליאק:
- - -
איתן גינזבורג:
חבר הכנסת בן צור, חבר הכנסת בליאק, תודה.
גיא בוסי:
אין לי שום טענה לגבי הנורבגים.
גיא בוסי:
כמו שחלקכם הלא מבוטל יודעים הנורבגים זאת המצאה שסייעתי להקים אותה משפטית.
גיא בוסי:
אלא מאי, מי שהחליף אותה כנורבגי זה השר כהנא.
גיא בוסי:
אתם מבינים מה קורה כאן?
גיא בוסי:
הפרנסה של חברת הכנסת פינטו תלויה בכהנא.
גיא בוסי:
תארו לעצמכם שאני מפרנס את חבר הכנסת בגין – האם ייתכן שהוא יהיה במקום הזה וישמע את הטיעון שלי?
גיא בוסי:
לא ייתכן.
גיא בוסי:
תחשבו, יש כאן חרב מעל ראשה של חברת הכנסת פינטו, שאני מאוד מכבד וגם מכיר אותה.
גיא בוסי:
אסור לה להיות בדיון.
גיא בוסי:
זה ניגוד עניינים מובנה.
גיא בוסי:
אני מבקש החלטה בעניין הזה או התייחסות של היועצת המשפטית.
רם שפע:
זה טיעונים חלשים.
איתן גינזבורג:
תמשיך, בבקשה.
גיא בוסי:
לא, אני רוצה התייחסות.
איתן גינזבורג:
לא תהיה.
איתן גינזבורג:
לא כרגע.
גיא בוסי:
אני מבקש התייחסות של היועצת המשפטית.
איתן גינזבורג:
תמשיך בטיעוניך.
גיא בוסי:
זה טיעון מקדמי שצריך לשמוע אותו.
גיא בוסי:
אני מבקש - -
איתן גינזבורג:
אנחנו לא בבית משפט, אין פה סדר דין אזרחי, אין פה - - - נא להמשיך בדברים.
גיא בוסי:
לא, אני לא רוצה להמשיך בדברים - -
איתן גינזבורג:
אתה לא חייב.
איתן גינזבורג:
סיימת את דבריך?
גיא בוסי:
אז אני אמשיך.
גיא בוסי:
לא.
איתן גינזבורג:
אז תמשיך.
אורית סטרוק:
מה זה העריצות הזאת, איתן?
גיא בוסי:
שיהיה ברור – אני אפילו לא קרוב.
גיא בוסי:
למה אתה מתנהג אליי ככה?
גיא בוסי:
מדובר בחייו של חבר הכנסת.
איתן גינזבורג:
כי אתה אומר שאתה לא רוצה להמשיך בדברים שלך.
מיכל מרים וולדיגר:
אני חייבת להגיד שאורך הרוח - - -
אורית סטרוק:
מה זאת העריצות הזאת?
אורית סטרוק:
מה זה העריצות?
מיכל מרים וולדיגר:
אורך הרוח שגילית כלפי השר כהנא – הלוואי שחצי ממנה היית נותן לעורך דין בוסי.
אורית סטרוק:
מה זה העריצות הזאת כלפי מי שבתקנון אמור לדבר, ואפס הקשבה כלפי מי שבתקנון לא אמור לדבר?
אורית סטרוק:
מאיפה לקחת את זה?
אורית סטרוק:
לפי התקנון, העורך דין אמור לדבר.
אורית סטרוק:
אתה מתנהג בעריצות שלא הולמת אותך - -
איתן גינזבורג:
אני מבקש גם ממך לא להפריע.
אורית סטרוק:
- - ומתן כהנא שלא אמור לדבר - -
אורית סטרוק:
וואו, תודה, תודה.
איתן גינזבורג:
בבקשה, עורך דין בוסי.
גיא בוסי:
אני רוצה להזכיר לחברי הכנסת את פסק הדין של אריה דרעי ורון קובי, כולל האמירות הברורות של הנשיאה חיות.
גיא בוסי:
לאחר שאריה דרעי כינה את רון קובי במילה אחת לא מכובדת בית המשפט ביקש ממנו והורה לו ברמיזה לוותר תוך שבעה ימים על הזכות שלו כשר הפנים.
גיא בוסי:
אם אתם יודעים כשלא עובר תקציב אפשר לפזר את המועצה.
גיא בוסי:
בית המשפט הורה לו לוותר, והשר דרעי ויתר על זה בתבונה לטובת השר אלקין.
גיא בוסי:
אנחנו נמצאים כאן באותו מצב, ואני רוצה להסביר מדוע.
גיא בוסי:
אני מצרף את זה לפסילה של חברת הכנסת פינטו.
גיא בוסי:
ידיה ורגליה של חברת הכנסת פינטו טבועות בדעה קדומה נגד חבר הכנסת שיקלי.
גיא בוסי:
עצם העובדה שהיא נמצאת כאן זה פשוט – אין לי דרך להגדיר את זה – טירוף מערכות.
גיא בוסי:
חברת הכנסת פינטו כינתה את מי שנמצא כאן בפרישה כווירוס.
גיא בוסי:
"וירוס בכנסת ישראל".
גיא בוסי:
אני מצטט: "אם זה היה תלוי בי היה צריך להכריז עליו כחבר כנסת פורש כבר בפעם הראשונה שהתנגד לממשלה".
גיא בוסי:
האם ייתכן?
גיא בוסי:
האם זאת לא דעה קדומה?
גיא בוסי:
האם זה לא מחייב פסילה?
גיא בוסי:
האם בית המשפט המחוזי לא יחזיר אתכם אחורה ויגיד: תחליפו את חברת הכנסת הזאת?
גיא בוסי:
אני מנסה להציל אתכם בעצמכם.
גיא בוסי:
אני מבקש החלטה כאן לגבי הפסילה של הדעה הקדומה.
רם שפע:
זה טיעון רציני?
רם שפע:
יושבים פה חברי כנסת ש - - - הם גם פסולים מדיון?
איתן גינזבורג:
חבר הכנסת שפע, תן לו לומר את דבריו.
רם שפע:
לא, שיכבד אותנו גם.
יואב בן צור:
שפע, הוא לא דיבר עליך, באמת.
איתן גינזבורג:
חבר הכנסת בן צור, תודה.
רם שפע:
מה קרה?
בועז טופורובסקי:
מה גם שהיא צדקה חברת הכנסת.
מיכל מרים וולדיגר:
הוא סתם אומר את זה.
מיכל מרים וולדיגר:
סתם בא לו.
רם שפע:
אתם יושבים כאן שעתיים מכבדים את שיקלי, מייצגים אותו - -
יצחק פינדרוס:
בגלל שדיברנו על הנוכל בנט ועל כהנא.
יצחק פינדרוס:
מי דיבר בכלל על שיקלי עד עכשיו?
איתן גינזבורג:
חבר הכנסת פינדרוס, בבקשה, די.
איתן גינזבורג:
בבקשה, עורך הדין בוסי.
יצחק פינדרוס:
הדיון הוא על הנוכל בנט.
גיא בוסי:
אני חוזר ואומר:
גיא בוסי:
אם היה לנו מקום לספק לגבי דעתה האישית של חברת הכנסת פינטו אז אני אומר: "זאת דעתי האישית – היא ידועה לכולם.
גיא בוסי:
אני אישית הייתי מכריזה עליו כפורש.
גיא בוסי:
אני רואה בו כווירוס בכנסת ישראל.
גיא בוסי:
הוא מנסה להכתיר את עצמו בכוח ולא מייצג אף ציבור.
גיא בוסי:
הוא מזעזע את המערכת הפוליטית".
גיא בוסי:
אני חוזר ואומר: אתם בהליך מעין משפטי.
גיא בוסי:
מישהו מתאר לעצמו שאיזה שופט או עוזר של השופט או מתמחה של השופט היה אומר דבר כזה ולא היה נפסל?
גיא בוסי:
אני שוב ממש מבקש להציל אתכם מעצמכם ולפסול אותה.
גיא בוסי:
אפשר החלטה?
יבגני סובה:
זה חברי כנסת.
איתן גינזבורג:
אמרתי לך – לא יהיו החלטות באמצע.
גיא בוסי:
היועצת המשפטית, את יכולה להתייחס?
איתן גינזבורג:
היא לא תענה לך.
איתן גינזבורג:
תטען את הדברים כמו שהתבקשת.
גיא בוסי:
אני מבקש לפסול גם את חבר הכנסת בועז טופורובסקי מלהשתתף בדיון.
יבגני סובה:
לאן עוד נגיע?
איתן גינזבורג:
חברי הכנסת, תנו לעורך דין בוסי לטעון את טענותיו.
גיא בוסי:
שיהיה ברור: ברמה האישית יש לי אמפטיה ואולי אפילו מעט אהבה לחבר הכנסת טופורובסקי.
גיא בוסי:
אבל האמת צריכה להיאמר: לא היום ולא אתמול – שלושה שבועות ממועד הקמת הממשלה זה מה שאמר חבר הכנסת טופורובסקי על חבר הכנסת שיקלי: "ברור לנו שהוא חבר לאופוזיציה.
גיא בוסי:
יש להכריז עליו כמורד".
גיא בוסי:
תקשיבו מה עוד הוא אמר: "שיקלי מהרגע שהוא נכנס לכנסת, כנראה רצה לעשות איזשהו אקזיט".
גיא בוסי:
אם תגידו שמדובר בימים רחוקים ומאז חבר הכנסת טופורובסקי, שלא מכירים, עשה תשובה וביטל את דעתו הקדומה, ועכשיו הוא בא בלב פתוח ובנפש חפצה – מסתבר שלא.
גיא בוסי:
בריאיון לאריה גולן ב-14 באפריל, שלפי דעתי, זה היה לפני 11 ימים טרם התקדש חג הפסח, אמר חבר הכנסת טופורובסקי: "ברגע שאדם פועל נגד סיעתו צריך להכריז עליו פורש.
גיא בוסי:
סילמן ושיקלי הם חברים בימינה.
גיא בוסי:
ביש עתיד דברים כאלה לא היו קורים".
קריאה:
ברור.
קריאה:
דיקטטורה.
אמיר אוחנה:
זה לא מכבודה של יש עתיד.
שלמה קרעי:
עדי קול.
אמיר אוחנה:
אגב, זה קרה פעם – עדי קול - -
קריאה:
אלי אבידר.
יצחק פינדרוס:
לכן - - - הוא קיבל שר, וכמעט קיבל מודיעין וכמעט קיבל זה וכמעט קיבל תמורה.
יצחק פינדרוס:
אצלכם זה בלי תמורה.
אמיר אוחנה:
- - ומאז לא נודע מקום קבורתה הפוליטית.
איתן גינזבורג:
חברי הכנסת.
שלמה קרעי:
עדי קול שמקום קבורתה לא נודע.
רם שפע:
איך אתה מדבר?
אמיר אוחנה:
לא, היא נהדרת.
מיכאל מלכיאלי:
את חושבת שאלי אבידר ישן רגוע?
מיכאל מלכיאלי:
לא פשוט.
מיכאל מלכיאלי:
בואי נראה אותך מתחלפת עם אלי אבידר.